title: Regolament ta' Implimentazzjoni tal-Kummissjoni (UE) 2016/1056 tad-29 ta' Ġunju 2016 li jemenda r-Regolament ta' Implimentazzjoni tal-Kummissjoni (UE) Nru 540/2011 f'dak li għandu x'jaqsam mal-estensjoni tal-perjodu ta' approvazzjoni tas-sustanza attiva glifosat (Test b'rilevanza għaż-ŻEE)

text:
               30.6.2016

               MT

               Il-Ġurnal Uffiċjali tal-Unjoni Ewropea

               L 173/52

         REGOLAMENT TA' IMPLIMENTAZZJONI TAL-KUMMISSJONI (UE) 2016/1056
   tad-29 ta' Ġunju 2016
   li jemenda r-Regolament ta' Implimentazzjoni tal-Kummissjoni (UE) Nru 540/2011 f'dak li għandu x'jaqsam mal-estensjoni tal-perjodu ta' approvazzjoni tas-sustanza attiva glifosat
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikulari l-ewwel paragrafu tal-Artikolu 17 tiegħu,
   Billi:

               (1)

               Il-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2) tistabbilixxi s-sustanzi attivi li jitqiesu li ġew approvati skont ir-Regolament (KE) Nru 1107/2009.

               (2)

               Il-perjodu ta' approvazzjoni tas-sustanza attiva glifosat se jiskadi fit-30 ta' Ġunju 2016. Tressqet applikazzjoni għat-tiġdid tal-inklużjoni ta' dik is-sustanza fl-Anness I tad-Direttiva tal-Kunsill 91/414/KEE (3) skont l-Artikolu 4 tar-Regolament tal-Kummissjoni (UE) Nru 1141/2010 (4).

               (3)

               Minħabba l-fatt li l-valutazzjoni tas-sustanza u d-deċiżjoni dwar it-tiġdid tal-approvazzjoni ġew posposti minħabba raġunijiet li l-applikant ma kellux kontroll fuqhom, x'aktarx li l-approvazzjoni tas-sustanza attiva se tiskadi qabel ma tkun ittieħdet id-deċiżjoni dwar it-tiġdid tagħha.

               (4)

               Wara s-sejbiet tal-Aġenzija Internazzjonali għar-Riċerka dwar il-Kanċer dwar il-potenzjal karċinoġeniku tal-glifosat, fid-29 ta' April 2015 il-Kummissjoni tat mandat lill-Awtorità Ewropea dwar is-Sigurtà fl-Ikel (minn hawn 'il quddiem imsejħa “l-Awtorità”) biex tanalizza l-informazzjoni sottostanti u tinkludi dawk is-sejbiet fil-konklużjoni tagħha. Fil-kuntest tal-proċedura ta' evalwazzjoni skont ir-Regolament (KE) Nru 1107/2009 tal-Parlament Ewropew u tal-Kunsill, l-Awtorità kkonkludiet li l-glifosat x'aktarx mhux se joħloq riskju karċinoġeniku għall-bniedem u li l-evidenza disponibbli mhix se tappoġġa l-klassifikazzjoni armonizzata tal-glifosat skont ir-Regolament (KE) Nru 1272/2008 (5) f'dak li għandu x'jaqsam mal-potenzjal karċinoġeniku tiegħu. Madankollu, f'dan il-kuntest l-Awtorità fakkret li l-proposti tagħha dwar il-klassifikazzjoni, li hija kienet għamlet fil-kuntest tal-proċedura ta' evalwazzjoni skont ir-Regolament (KE) Nru 1107/2009, mhumiex proposti formali għall-klassifikazzjoni armonizzata skont ir-Regolament (KE) Nru 1272/2008.

               (5)

               Fit-22 ta' Lulju 2015 (6), l-Istat Membru relatur qal li kien beħsiebu jressaq dossier dwar il-klassifikazzjoni armonizzata tal-glifosat, fosthom għall-klassi ta' periklu ta' karċinoġeniċità, skont l-Artikolu 37 tar-Regolament (KE) Nru 1272/2008. Fis-17 ta' Marzu 2016, l-Istat Membru relatur ressaq dak id-dossier lill-Aġenzija Ewropea għas-Sustanzi Kimiċi, li għandha tagħti l-opinjoni tagħha dwar dan skont l-Artikolu 37(4) tar-Regolament (KE) Nru 1272/2008.

               (6)

               Is-sejbiet tal-Aġenzija Internazzjonali għar-Riċerka dwar il-Kanċer ivarjaw mill-proposta tal-Awtorità għall-klassifikazzjoni tal-glifosat b'rabta mal-potenzjal karċinoġeniku tiegħu. Barra minn hekk, il-proċedura għall-klassifikazzjoni armonizzata tal-glifosat kienet diġà bdiet. Id-diskussjonijiet li saru fit-18 u fid-19 ta' Mejju 2016 fil-Kumitat Permanenti dwar il-Pjanti, l-Annimali, l-Ikel u l-Għalf urew li għadd ta' Stati Membri, fir-rwol tagħhom bħala maniġers tar-riskju, qiesu li, għas-sitwazzjoni speċifika tal-glifosat, kien xieraq li jkollhom l-opinjoni tal-Kumitat għall-Valutazzjoni tar-Riskji tal-Aġenzija Ewropea għas-Sustanzi Kimiċi dwar il-klassifikazzjoni armonizzata b'rabta mal-karċinoġeniċità tal-glifosat qabel ma jieħdu deċiżjoni dwar it-tiġdid tal-approvazzjoni, minħabba li t-tali opinjoni tista' tkun rilevanti għall-approvazzjoni abbażi tal-kriterji stabbiliti fir-Regolament (KE) Nru 1107/2009.

               (7)

               Minħabba ż-żmien meħtieġ biex jiġi vvalutat id-dossier dwar il-klassifikazzjoni armonizzata, hemm bżonn li l-Kummissjoni testendi l-perjodu ta' approvazzjoni tas-sustanza attiva sa sitt xhur mid-data meta taslilha l-opinjoni tal-Kumitat għall-Valutazzjoni tar-Riskji tal-Aġenzija Ewropea għas-Sustanzi Kimiċi iżda sa mhux aktar tard mill-31 ta' Diċembru 2017. Meta l-Kummissjoni tirċievi l-opinjoni tal-Kumitat għall-Valutazzjoni tar-Riskji tal-Aġenzija Ewropea għas-Sustanzi Kimiċi, hija għandha tavża d-data meta din tkun waslitilha f'Il-Ġurnal Uffiċjali tal-Unjoni Ewropea.

               (8)

               Fid-dawl tal-għan tal-ewwel paragrafu tal-Artikolu 17 tar-Regolament (KE) Nru 1107/2009, f'każijiet fejn, wara li tkun irċeviet l-opinjoni tal-Kumitat għall-Valutazzjoni tar-Riskji tal-Aġenzija Ewropea għas-Sustanzi Kimiċi, il-Kummissjoni tadotta Regolament li jipprevedi li ma tiġġeddidx l-approvazzjoni tal-glifosat minħabba li ma jkunux ġew issodisfati l-kriterji għall-approvazzjoni, hija se tistabbilixxi d-data tal-iskadenza tal-perjodu ta' approvazzjoni bħala d-data tad-dħul fis-seħħ tar-Regolament sakemm ma tiġġeddidx l-approvazzjoni tal-glifosat, anki jekk dik id-data tkun qabel id-data tal-iskadenza tal-approvazzjoni.

               (9)

               Filwaqt li tqis l-estensjoni tal-perjodu ta' approvazzjoni tal-glifosat deskritta fil-premessi preċedenti, u fid-dawl tat-tħassib identifikat mill-Awtorità dwar l-użu tal-koformulant POE-tallowamin (bin-numru tas-CAS 61791-26-2) fil-prodotti għall-protezzjoni tal-pjanti li fihom il-glifosat, il-Kummissjoni se tibda tanalizza l-approvazzjoni tal-glifosat malajr kemm jista' jkun skont l-Artikolu 21 tar-Regolament (KE) Nru 1107/2009.

               (10)

               Għaldaqstant, ir-Regolament ta' Implimentazzjoni tal-Kummissjoni (UE) Nru 540/2011 għandu jiġi emendat kif xieraq.

               (11)

               Minħabba li l-approvazzjoni attwali tal-glifosat tiskadi fit-30 ta' Ġunju 2016, dan ir-Regolament għandu jidħol fis-seħħ malajr kemm jista' jkun.

               (12)

               Il-Kumitat Permanenti dwar il-Pjanti, l-Annimali, l-Ikel u l-Għalf ma tax opinjoni fil-limitu taż-żmien stabbilit mill-President tiegħu. Tqies li kien hemm bżonn ta' att ta' implimentazzjoni u l-President ressaq l-abbozz tal-att ta' implimentazzjoni lill-kumitat tal-appell għal aktar deliberazzjoni. Il-kumitat tal-appell ma esprima l-ebda opinjoni,

         ADOTTAT DAN IR-REGOLAMENT:
   Artikolu 1
   Emenda tar-Regolament ta' Implimentazzjoni tal-Kummissjoni (UE) Nru 540/2011
   Fis-sitt kolonna tal-annotazzjoni 25 dwar il-glifosat mogħtija fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011, intitolata “Skadenza tal-approvazzjoni”, il-kliem “30 ta' Ġunju 2016” qed jinbidel bil-kliem “Sitt xhur mid-data meta l-Kummissjoni tirċievi l-opinjoni tal-Kumitat għall-Valutazzjoni tar-Riskji tal-Aġenzija Ewropea għas-Sustanzi Kimiċi jew il-31 ta' Diċembru 2017, skont liema minnhom jiġi l-ewwel”.
   Artikolu 2
   Dħul fis-seħħ
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' Ġunju 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

      (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).

      (4)  Ir-Regolament tal-Kummissjoni (UE) Nru 1141/2010 tas-7 ta' Diċembru 2010 li jistabbilixxi l-proċedura għat-tiġdid tal-inklużjoni tat-tieni grupp ta' sustanzi attivi fl-Anness I għad-Direttiva tal-Kunsill 91/414/KEE u li jistabbilixxi l-lista ta' dawk is-sustanzi (ĠU L 322, 8.12.2010, p. 10).

      (5)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

      (6)  Ir-reġistru tal-intenzjonijiet tal-ECHA. Dan huwa disponibbli onlajn fl-indirizz li ġej: http://echa.europa.eu/mt/addressing-chemicals-of-concern/registry-of-intentions


title: Regolament ta' Implimentazzjoni tal-Kummissjoni (UE) Nru 436/2014 tat- 23 ta' April 2014 li jniżżel denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Piranska sol (DPO))

text:
               30.4.2014

               MT

               Il-Ġurnal Uffiċjali tal-Unjoni Ewropea

               L 128/62

         REGOLAMENT TA' IMPLIMENTAZZJONI TAL-KUMMISSJONI (UE) Nru 436/2014
   tat-23 ta' April 2014
   li jniżżel denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Piranska sol (DPO))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (UE) Nru 1151/2012, it-talba tas-Slovenja biex id-denominazzjoni “Piranska sol” tiddaħħal fir-reġistru ġiet ippubblikata f'Il-Ġurnal Uffiċjali tal-Unjoni Ewropea
                   (2).

               (2)

               Ġaladarba l-Kummissjoni ma rċeviet l-ebda stqarrija ta' oġġezzjoni skont l-Artikolu 51 tar-Regolament (UE) Nru 1151/2012, id-denominazzjoni “Piranska sol” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness ta' dan ir-Regolament hija b'dan irreġistrata.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' April 2014.

            Għall-Kummissjoni,

            F'isem il-President,

         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 353, 3.12.2013, p. 15.

      ANNESS
      Prodotti agrikoli maħsuba għall-konsum uman elenkati fl-Anness I tat-Trattat:

         Klassi 1.8: Prodotti oħra tal-Anness I tat-Trattat (ħwawar, eċċ.)

      IS-SLOVENJA
      Piranska sol (DPO)


title: Regolament ta' Implimentazzjoni tal-Kummissjoni (UE) 2017/1529 tas-7 ta' Settembru 2017 li japprova s-sustanza bażika klorur tas-sodju skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE. )

text:
               8.9.2017

               MT

               Il-Ġurnal Uffiċjali tal-Unjoni Ewropea

               L 232/1

         REGOLAMENT TA' IMPLIMENTAZZJONI TAL-KUMMISSJONI (UE) 2017/1529
   tas-7 ta' Settembru 2017
   li japprova s-sustanza bażika klorur tas-sodju skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 23(5) flimkien mal-Artikolu 13(2) tiegħu,
   Billi:

               (1)

               Bi qbil mal-Artikolu 23(3) tar-Regolament (KE) Nru 1107/2009, fis-7 ta' Ġunju 2016 il-Kummissjoni waslitilha applikazzjoni mill-Agriculture and Horticulture Development Board (UK) u mill-Institut Technique de l'Agriculture Biologique (ITAB) għall-approvazzjoni tal-melħ bħala sustanza bażika biex tintuża bħala fungiċida fuq il-faqqiegħ. Barra minn hekk, fil-21 ta' Lulju 2016, il-Kummissjoni rċeviet applikazzjoni mingħand l-ITAB għall-approvazzjoni tal-melħ tal-baħar bħala sustanza bażika għall-użu bħala fungiċida u bħala insettiċida fuq l-għeneb. Billi ż-żewġ applikazzjonijiet jikkonċernaw is-sustanza klorur tas-sodju ta' kwalità tajba għall-ikel, l-applikazzjonijiet ingħaqdu flimkien. L-applikazzjonijiet kellhom mehmuż magħhom l-informazzjoni meħtieġa skont it-tieni sottoparagrafu tal-Artikolu 23(3) tar-Regolament (KE) Nru 1107/2009.

               (2)

               Il-Kummissjoni talbet lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”) għall-għajnuna xjentifika. Fl-20 ta' Jannar 2017, l-Awtorità ppreżentat Rapport Tekniku dwar il-klorur tas-sodju lill-Kummissjoni (2). Il-Kummissjoni ppreżentat ir-rapport ta' rieżami (3) kif ukoll abbozz ta' dan ir-Regolament lill-Kumitat Permanenti dwar il-Pjanti, l-Annimali, l-Ikel u l-Għalf fit-23 ta' Marzu 2017 u ffinalizzathom għal-laqgħa ta' dak il-Kumitat fl-20 ta' Lulju 2017.

               (3)

               Id-dokumentazzjoni mogħtija mill-applikant turi li l-klorur tas-sodju jissodisfa l-kriterji ta' oġġett tal-ikel kif iddefinit fl-Artikolu 2 tar-Regolament (KE) Nru 178/2002 tal-Parlament Ewropew u tal-Kunsill (4). Barra minn hekk, is-sustanza ma tintużax b'mod ewlieni għal skopijiet ta' protezzjoni tal-pjanti, iżda madankollu hija utli għall-protezzjoni tal-pjanti f'prodott li jikkonsisti mis-sustanza u mill-ilma. Konsegwentement, għandha titqies bħala sustanza bażika.

               (4)

               Minn bosta eżaminazzjonijiet li saru jidher li l-klorur tas-sodju jista', b'mod ġenerali, jissodisfa r-rekwiżiti stabbiliti fl-Artikolu 23 tar-Regolament (KE) Nru 1107/2009, b'mod partikolari fir-rigward tal-użi li ġew eżaminati u ddettaljati fir-rapport ta' rieżami tal-Kummissjoni. Għaldaqstant jixraq li l-klorur tas-sodju jiġi approvat bħala sustanza bażika.

               (5)

               Madankollu, bi qbil mal-Artikolu 13(2) tar-Regolament (KE) Nru 1107/2009, flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jenħtieġ li jiddaħħlu ċerti kundizzjonijiet u restrizzjonijiet.

               (6)

               Bi qbil mal-Artikolu 13(4) tar-Regolament (KE) Nru 1107/2009, jenħtieġ li l-Anness tar-Regolament ta' Implimentazzjoni tal-Kummissjoni (UE) Nru 540/2011 (5) jiġi emendat skont dan.

               (7)

               Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Approvazzjoni ta' sustanza bażika
   Is-sustanza klorur tas-sodju hija approvata bħala sustanza bażika kif stabbilit fl-Anness I.
   Artikolu 2
   Emendi għar-Regolament ta' Implimentazzjoni (UE) Nru 540/2011
   Ir-Regolament ta' Implimentazzjoni (UE) Nru 540/2011 huwa emendat bi qbil mal-Anness II ta' dan ir-Regolament.
   Artikolu 3
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' Settembru 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  L-Awtorità Ewropea dwar is-Sigurtà fl-Ikel, 2016; Outcome of the consultation with Member States and EFSA on the basic substance application for hydrogen peroxide for use in plant protection as fungicide and bactericide in seed treatment and for disinfecting cutting tools. (L-eżitu tal-konsultazzjoni mal-Istati Membri u mal-EFSA dwar l-applikazzjoni tas-sustanza bażika għall-klorur tas-sodju għall-użu għall-protezzjoni tal-pjanti bħala fungiċida u batteriċida fit-trattament taż-żrieragħ u għad-diżinfettar tal-għodda tat-tqattigħ.) Pubblikazzjoni ġustifikattiva tal-EFSA 2016:EN-1091. 39 pp.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).

      (5)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

      ANNESS I

                  Isem Komuni, Numri ta' Identifikazzjoni

                  Isem IUPAC

                  Purità (1)

                  Data tal-approvazzjoni

                  Dispożizzjonijiet speċifiċi

                  Klorur tas-sodju
                  Nru CAS: 7647-14-5

                  Klorur tas-sodju

                  970 g/kg
                  Tajjeb għall-ikel

                  It-28 ta' Settembru 2017

                  L-użi approvati bħala sustanza bażika huma biss dawk ta' fungiċida u ta' insettiċida.
                  Il-klorur tas-sodju għandu jintuża skont il-kundizzjonijiet speċifiċi inklużi fil-konklużjonijiet tar-rapport ta' rieżami dwar il-klorur tas-sodju (SANTE/10383/2017) u b'mod partikolari fl-Appendiċijiet I u II tiegħu.

         (1)  Fir-rapport ta' rieżami jinsabu aktar dettalji dwar l-identità, l-ispeċifikazzjoni u l-modalitajiet tal-użu tas-sustanza bażika.

      ANNESS II
      Fil-Parti C tal-Anness tar-Regolament ta' Implimentazzjoni (UE) Nru 540/2011, tinżied l-entrata li ġejja:

                     Numru

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Dispożizzjonijiet speċifiċi

                     “16

                     Klorur tas-sodju
                     Nru tal-CAS: 7647-14-5

                     Klorur tas-sodju

                     970 g/kg
                     Tajjeb għall-ikel

                     It-28 ta' Settembru 2017

                     L-użi approvati bħala sustanza bażika huma biss dawk ta' fungiċida u ta' insettiċida.
                     Il-klorur tas-sodju għandu jintuża skont il-kundizzjonijiet speċifiċi li jinsabu fil-konklużjonijiet tar-rapport ta' rieżami dwar il-klorur tas-sodju (SANTE/10383/2017) u b'mod partikolari fl-Appendiċijiet I u II tiegħu.”

         (1)  Fir-rapport ta' rieżami jinsabu aktar dettalji dwar l-identità, l-ispeċifikazzjoni u l-modalitajiet tal-użu tas-sustanza bażika.


title: Regolament ta’ Implimentazzjoni tal-Kummissjoni (UE) Nru 690/2013 tat- 18 ta’ Lulju 2013 li jemenda r-Regolament (KE) Nru 1484/95 f’dak li jirrigwarda l-prezzijiet rappreżentattivi fis-setturi tal-laħam tat-tjur u tal-bajd kif ukoll tal-ovalbumina

text:
               19.7.2013

               MT

               Il-Ġurnal Uffiċjali tal-Unjoni Ewropea

               L 196/16

         REGOLAMENT TA’ IMPLIMENTAZZJONI TAL-KUMMISSJONI (UE) Nru 690/2013
   tat-18 ta’ Lulju 2013
   li jemenda r-Regolament (KE) Nru 1484/95 f’dak li jirrigwarda l-prezzijiet rappreżentattivi fis-setturi tal-laħam tat-tjur u tal-bajd kif ukoll tal-ovalbumina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) [Ir-Regolament dwar l-OKS Unika] (1), u b'mod partikolari l-Artikolu 143 tiegħu, flimkien mal-Artikolu 4 tiegħu,
   Wara li kkunsidrat ir-Regolament tal-Kunsill (KE) Nru 614/2009 tas-7 ta’ Lulju 2009 dwar is-sistema komuni għall-kummerċ fl-ovalbumin [ovalbumina] u l-lactalbumin (2), u b’mod partikolari l-Artikolu 3(4) tiegħu,
   Billi:

               (1)

               Ir-Regolament tal-Kummissjoni (KE) Nru 1484/95 (3) li jistabbilixxi regoli dettaljati għall-implimentazzjoni ta’ sistema ta’ dazji addizzjonali fuq l-importazzjoni u jiffissa dazji addizzjonali ta l-importazzjoni fl-oqsma tal-laħam tat-tjur u l-bajd u għall-albumina tal-bajd [ovalbumina].

               (2)

               Minn kontrolli regolari tal-informazzjoni li tipprovdi l-bażi għad-determinazzjoni tal-prezzijiet rappreżentattivi għall-prodotti tas-setturi tal-laħam tat-tjur u tal-bajd kif ukoll għall-ovalbumina, jirriżulta li l-prezzijiet rappreżentattivi għall-importazzjoni ta’ ċerti prodotti għandhom ikunu emendati biex jitqiesu l-varjazzjonijiet fil-prezzijiet skont l-oriġini.

               (3)

               B’riżultat ta’ dan ir-Regolament (KE) Nru 1484/95 għandu jiġi emendat.

               (4)

               Minħabba l-ħtieġa li jiġi żgurat li din il-miżura tapplika kemm jista' jkun malajr wara li d-dejta aġġornata ssir disponibbli, jeħtieġ li r-Regolament preżenti jidħol fis-seħħ fil-jum tal-pubblikazzjoni tiegħu.

               (5)

               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   L-Anness I għar-Regolament (KE) Nru 1484/95 għandu jinbidel bit-test li jidher fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta’ Lulju 2013.

            Għall-Kummissjoni, F'isem il-President,
         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 181, 14.7.2009, p. 8.

      (3)  ĠU L 145, 29.6.1995, p. 47.

      ANNESS

            “ANNESS I

                        Kodiċi tan-NM

                        Isem il-merkanzija

                        Prezz rappreżentattiv
                        (f'EUR/100 kg)

                        Garanzija msemmija fl-Artikolu 3(3)
                        (f'EUR/100 kg)

                        Oriġini (1)

                        0207 12 10

                        Karkassi tat-tiġieġ preżentazzjoni 70 %, iffriżati

                        141,9

                        0

                        AR

                        0207 12 90

                        Karkassi tat-tiġieġ preżentazzjoni 65 %, iffriżati

                        165,7

                        0

                        AR

                        165,5

                        0

                        BR

                        0207 14 10

                        Qatgħat dissussati ta’ sriedak jew ta' tiġieġ, iffriżati

                        273,7

                        8

                        AR

                        251,2

                        15

                        BR

                        307,5

                        0

                        CL

                        279,5

                        6

                        TH

                        0207 27 10

                        Qatgħat dissussati tad-dundjani, iffriżati

                        332,6

                        0

                        BR

                        297,0

                        0

                        CL

                        0408 11 80

                        Isfra tal-bajd

                        490,3

                        0

                        AR

                        0408 91 80

                        Bajd imnixxfin mhux fil-qoxra

                        560,6

                        0

                        AR

                        1602 32 11

                        Preparazzjonijiet nejjin ta’ sriedak u tiġieġ

                        253,4

                        10

                        BR

         (1)  In-nomenklatura tal-pajjiżi ffissata mir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi ‘ZZ’ jirrappreżenta oriġini ‘oħra’.”


title: Regolament ta' Implimentazzjoni tal-Kummissjoni (UE) Nru 957/2012 tas- 17 ta’ Ottubru 2012 li jemenda l-Anness I għar-Regolament (UE) Nru 605/2010 fir-rigward tat-tħassir tal-annotazzjoni għall-Antilli tal-Pajjiżi l-Baxxi fil-lista ta’ pajjiżi terzi li minnhom hija awtorizzata l-introduzzjoni fl-Unjoni ta’ kunsinni ta’ ħalib mhux ipproċessat u prodotti tal-ħalib  Test b’relevanza għaż-ŻEE

text:
               18.10.2012

               MT

               Il-Ġurnal Uffiċjali tal-Unjoni Ewropea

               L 287/5

         REGOLAMENT TA' IMPLIMENTAZZJONI TAL-KUMMISSJONI (UE) Nru 957/2012
   tas-17 ta’ Ottubru 2012
   li jemenda l-Anness I għar-Regolament (UE) Nru 605/2010 fir-rigward tat-tħassir tal-annotazzjoni għall-Antilli tal-Pajjiżi l-Baxxi fil-lista ta’ pajjiżi terzi li minnhom hija awtorizzata l-introduzzjoni fl-Unjoni ta’ kunsinni ta’ ħalib mhux ipproċessat u prodotti tal-ħalib
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (1), u b’mod partikolari l-frażi introduttorja tal-Artikolu 8, l-ewwel subparagrafu tal-punt (1) u l-punt (4) tal-Artikolu 8 tagħha,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum uman (2), u b’mod partikolari l-Artikolu 11(1) tiegħu,
   Billi:

               (1)

               Ir-Regolament (KE) Nru 854/2004 jippreskrivi regoli speċifiċi għall-organizzazzjoni ta’ kontrolli uffiċjali fuq il-prodotti li joriġinaw mill-annimali.B’mod partikolari, jistipula li prodotti li joriġinaw mill-annimali għandhom jiġu importati biss minn pajjiż terz jew parti ta’ pajjiż terz li tidher fuq il-lista mfassla u aġġornata skont dak ir-Regolament.

               (2)

               Ir-Regolament (KE) Nru 854/2004 jipprovdi li, fit-tfassil u l-aġġornamenti ta’ listi bħal dawn, għandhom jitqiesu l-verifiki min-naħa tal-Unjoni f’pajjiżi terzi u l-garanziji min-naħa tal-awtoritajiet kompetenti ta’ pajjiżi terzi fir-rigward tal-konformità jew l-ekwivalenza mal-liġi tal-Unjoni dwar l-għalf u l-ikel u regoli dwar saħħet l-annimali kif speċifikat fir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (3).

               (3)

               L-Anness I għar-Regolament tal-Kummissjoni (UE) Nru 605/2010 tat-2 ta’ Lulju 2010 li jistipula l-kundizzjonijiet ta’ saħħa tal-annimali u ta’ saħħa pubblika kif ukoll iċ-ċertifikazzjoni veterinarja għall-introduzzjoni fl-Unjoni Ewropea ta’ ħalib mhux ipproċessat u prodotti tal-ħalib maħsuba għall-konsum uman (4) jistabbilixxi lista ta’ pajjiżi terzi li minnhom hija awtorizzata l-introduzzjoni fl-Unjoni ta’ kunsinni ta’ ħalib mhux ipproċessat u prodotti tal-ħalib.

               (4)

               Il-pajjiż awtonomu tal-Antilli tal-Pajjiżi l-Baxxi fil-preżent huwa inkluż fil-lista fl-Anness I tar-Regolament (UE) Nru 605/2010.

               (5)

               Wara r-riforma interna tar-Renju tal-Pajjiżi l-Baxxi, effettiva sa mill-10 ta’ Ottubru 2010, l-Antilli tal-Pajjiżi l-Baxxi ma baqax jeżisti bħala pajjiż awtonomu fi ħdan dak ir-Renju. Fl-istess data, Curaçao u Sint Maarten kisbu l-istatus ta’ pajjiżi awtonomi fi ħdan ir-Renju tal-Pajjiżi l-Baxxi, filwaqt li Bonaire, Sint Eustatius u Saba saru muniċipalitajiet speċjali tal-parti Ewropea tar-Renju tal-Pajjiżi l-Baxxi. Huwa għalhekk xieraq li titħassar l-annotazzjoni għall-Antilli tal-Pajjiżi l-Baxxi mil-lista stabbilita fl-Anness I tar-Regolament (UE) Nru 605/2010.

               (6)

               Curaçao u Sint Maarten ma esprimewx interess li jkomplu bl-esportazzjonijiet ta’ ħalib mhux ipproċessat u prodotti tal-ħalib maħsuba għall-konsum mill-bniedem lejn l-Unjoni. Għalhekk mhuwiex xieraq li dawn jiġu inklużi fil-lista stabbilita fl-Anness I tar-Regolament (UE) Nru 605/2010.

               (7)

               Ir-Regolament (UE) Nru 605/2010 għandu għalhekk jiġi emendat skont dan.

               (8)

               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DAN IR-REGOLAMENT:
   Artikolu 1
   Fl-Anness I tar-Regolament (UE) Nru 605/2010, l-annotazzjoni għall-Antilli tal-Pajjiżi l-Baxxi hija mħassra.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta’ Ottubru 2012.

            Għall-Kummissjoni

            Il-President

         José Manuel BARROSO

      (1)  ĠU L 18, 23.1.2003, p. 11.

      (2)  ĠU L 139, 30.4.2004, p. 206.

      (3)  ĠU L 165, 30.4.2004, p. 1.

      (4)  ĠU L 175, 10.7.2010, p. 1.


title: Regolament ta' Implimentazzjoni tal-Kummissjoni (UE) 2017/1345 tat-18 ta' Lulju 2017 li jwettaq tnaqqis tal-kwoti tas-sajd disponibbli għal ċerti stokkijiet fl-2017 minħabba sajd żejjed fis-snin preċedenti

text:
               19.7.2017

               MT

               Il-Ġurnal Uffiċjali tal-Unjoni Ewropea

               L 186/6

         REGOLAMENT TA' IMPLIMENTAZZJONI TAL-KUMMISSJONI (UE) 2017/1345
   tat-18 ta' Lulju 2017
   li jwettaq tnaqqis tal-kwoti tas-sajd disponibbli għal ċerti stokkijiet fl-2017 minħabba sajd żejjed fis-snin preċedenti
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema tal-Unjoni ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b'mod partikolari l-Artikolu 105(1), (2), u (3) tiegħu,
   Billi:

               (1)

               Il-kwoti tas-sajd għas-sena 2016 ġew stabbiliti bir-Regolamenti li ġejjin:

                           —

                           ir-Regolament tal-Kunsill (UE) Nru 1367/2014 (2),

                           —

                           Ir-Regolament tal-Kunsill (UE) 2015/2072 (3),

                           —

                           Ir-Regolament tal-Kunsill (UE) 2016/72 (4), u

                           —

                           Ir-Regolament tal-Kunsill (UE) 2016/73 (5).

               (2)

               Il-kwoti tas-sajd għas-sena 2017 ġew stabbiliti bir-Regolamenti li ġejjin:

                           —

                           ir-Regolament tal-Kunsill (UE) 2016/1903 (6),

                           —

                           Ir-Regolament tal-Kunsill (UE) 2016/2285 (7),

                           —

                           Ir-Regolament tal-Kunsill (UE) 2016/2372 (8), u

                           —

                           Ir-Regolament tal-Kunsill (UE) 2017/127 (9).

               (3)

               Skont l-Artikolu 105(1) tar-Regolament (KE) Nru 1224/2009, meta l-Kummissjoni tkun stabbiliet li Stat Membru jkun qabeż il-kwoti tas-sajd li kienu allokati lilu, il-Kummissjoni għandha tnaqqas il-kwoti tas-sajd futuri ta' dak l-Istat Membru.

               (4)

               L-Artikolu 105(2) u (3) tar-Regolament (KE) Nru 1224/2009 jipprevedi li dan it-tnaqqis tal-kwoti tas-sajd għandu jsir fis-sena jew fis-snin sussegwenti billi jiġu applikati l-fatturi rispettivi ta' multiplikazzjoni mogħtija f'dawk il-paragrafi.

               (5)

               Ċerti Stati Membri qabżu l-kwoti tas-sajd allokati lilhom għall-2016. Għalhekk, jixraq li jitwettaq tnaqqis tal-kwoti tas-sajd allokati lilhom fl-2017 u, fejn rilevanti, fis-snin sussegwenti, għall-istokkijiet mistada żżejjed.

               (6)

               Ir-Regolamenti ta' Implimentazzjoni tal-Kummissjoni (UE) 2016/2226 (10) u (UE) 2017/162 (11) stipulaw tnaqqis tal-kwoti tas-sajd għal ċerti pajjiżi u għal ċerti speċijiet għall-2016. Madanakollu, għal ċerti Stati Membri, it-tnaqqis li kellu jiġi applikat għal ċerti speċijiet kien ikbar mill-kwoti rispettivi disponibbli fl-2016 u għalhekk ma setax jitwettaq bis-sħiħ matul dik is-sena. Biex ikun żgurat li f'dawn il-każijiet jitnaqqas l-ammont kollu għall-istokkijiet rispettivi, għandhom jitqiesu l-kwantitajiet li jkun għad fadal meta jiġi stabbilit it-tnaqqis tal-kwoti għall-2017 u, fejn rilevanti, minn kwoti sussegwenti.

               (7)

               Fil-qafas tal-Artikolu 3(3) tar-Regolament tal-Kunsill (KE) Nru 847/96 (12), permezz ta' ittra bid-data tas-16 ta' Novembru 2016, il-Belġju talab il-permess tal-Kummissjoni biex ikun jista' jiżbarka kwantitajiet addizzjonali tal-barbun imperjali u tal-barbun lixx fl-ilmijiet tal-Unjoni taż-żoni IIa u IV (T/B/2AC4-C) fil-limiti ta' 10 % tal-kwota. Il-kwantitajiet addizzjonali li ngħataw fl-2016 skont din il-proċedura jeħtieġ li jitqiesu li jiskorru l-iżbarki permessi għall-iskopijiet tat-tnaqqis previst fl-Artikolu 105 tar-Regolament (KE) Nru 1224/2009.

               (8)

               It-tnaqqis mill-kwoti tas-sajd previst minn dan ir-Regolament għandu japplika mingħajr preġudizzju għat-tnaqqis applikabbli għall-kwoti tal-2017 skont ir-Regolament ta' Implimentazzjoni tal-Kummissjoni (UE) Nru 185/2013 (13).

               (9)

               Billi l-kwoti jingħataw f'tunnellati, il-kwantitajiet ta' ħut li nstadu żżejjed li fihom inqas minn tunnellata ma għandhomx jitqiesu,

         ADOTTAT DAN IR-REGOLAMENT:
   Artikolu 1
   1.   Il-kwoti tas-sajd iffissati fir-Regolamenti (UE) 2016/1903, (UE) 2016/2285, (UE) 2016/2372, u (UE) 2017/127 għas-sena 2017 għandhom jitnaqqsu skont kif stabbilit fl-Anness ta' dan ir-Regolament.
   2.   Il-paragrafu 1 għandu japplika mingħajr preġudizzju għat-tnaqqis previst fir-Regolament ta' Implimentazzjoni (UE) Nru 185/2013.
   Artikolu 2
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-18 ta' Lulju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 22.12.2009, p. 1.

      (2)  Ir-Regolament tal-Kunsill (UE) Nru 1367/2014 tal-15 ta' Diċembru 2014 li jiffissa għall-2015 u l-2016 l-opportunitajiet tas-sajd għall-bastimenti tal-Unjoni għal ċerti stokkijiet ta' ħut tal-baħar fond (ĠU L 366, 20.12.2014, p. 1).

      (3)  Ir-Regolament tal-Kunsill (UE) 2015/2072 tas-17 ta' Novembru 2015 li jiffissa l-opportunitajiet tas-sajd għall-2016 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolamenti (UE) Nru 1221/2014 u (UE) 2015/104 (ĠU L 302, 19.11.2015, p. 1).

      (4)  Ir-Regolament tal-Kunsill (UE) 2016/72 tat-22 ta' Jannar 2016 li jistabbilixxi l-opportunitajiet tas-sajd għall-2016 għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f'ċerti ilmijiet mhux tal-Unjoni, u li jemenda r-Regolament (UE) 2015/104 (ĠU L 22, 28.1.2016, p. 1).

      (5)  Ir-Regolament tal-Kunsill (UE) 2016/73 tat-18 ta' Jannar 2016 li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed (ĠU L 16, 23.1.2016, p. 1).

      (6)  Ir-Regolament tal-Kunsill (UE) 2016/1903 tat-28 ta' Ottubru 2016 li jiffissa l-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2016/72 (ĠU L 295, 29.10.2016, p. 1).

      (7)  Ir-Regolament tal-Kunsill (UE) 2016/2285 tat-12 ta' Diċembru 2016 li jiffissa għall-2017 u l-2018 l-opportunitajiet tas-sajd għall-bastimenti tas-sajd tal-Unjoni għal ċerti stokkijiet ta' ħut tal-fond u li jemenda r-Regolament (UE) 2016/72 (ĠU L 344, 17.12.2016, p. 32).

      (8)  Ir-Regolament tal-Kunsill (UE) 2016/2372 tad-19 ta' Diċembru 2016 li jistabbilixxi l-opportunitajiet tas-sajd għall-2017 għal ċerti stokkijiet tal-ħut u gruppi ta' stokkijiet ta' ħut fil-Baħar l-Iswed (ĠU L 352, 23.12.2016, p. 26).

      (9)  Ir-Regolament tal-Kunsill (UE) 2017/127 tal-20 ta' Jannar 2017 li jistabbilixxi għall-2017 l-opportunitajiet tas-sajd għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f'ċerti ilmijiet mhux tal-Unjoni (ĠU L 24, 28.1.2017, p. 1).

      (10)  Ir-Regolament ta' Implimentazzjoni tal-Kummissjoni (UE) 2016/2226 tad-9 ta' Diċembru 2016 li jwettaq tnaqqis tal-kwoti tas-sajd disponibbli għal ċerti stokkijiet fl-2016 minħabba sajd żejjed fis-snin preċedenti (ĠU L 336, 10.12.2016, p. 28).

      (11)  Ir-Regolament ta' Implimentazzjoni tal-Kummissjoni (UE) 2017/162 tal-31 ta' Jannar 2017 li jwettaq tnaqqis tal-kwoti tas-sajd ta' ċerti stokkijiet fl-2016 minħabba sajd żejjed fis-snin preċedenti u li jemenda r-Regolament ta' Implimentazzjoni (UE) 2016/2226 li jwettaq tnaqqis tal-kwoti tas-sajd disponibbli għal ċerti stokkijiet fl-2016 minħabba sajd żejjed fis-snin preċedenti (ĠU L 27, 1.2.2017, p. 101).

      (12)  Ir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (ĠU L 115, 9.5.1996, p. 3).

      (13)  Ir-Regolament ta' Implimentazzjoni tal-Kummissjoni (UE) Nru 185/2013 tal-5 ta' Marzu 2013 li jipprovdi għal tnaqqis minn ċerti kwoti tas-sajd allokati lil Spanja fl-2013 u fis-snin sussegwenti minħabba s-sajd żejjed ta' ċertu kwota tal-kavalli fl-2009 (ĠU L 62, 6.3.2013, p. 1).

      ANNESS

         TNAQQIS MILL-KWOTI TAL-ISTOKKIJIET LI SAR SAJD EĊĊESSIV TAGĦHOM

                  Stat Membru

                  Kodiċi tal-ispeċi

                  Kodiċi taż-żona

                  Isem l-ispeċi

                  Isem iż-żona

                  Kwota oriġinali tal-2016 (f'kilogrammi)

                  L-iżbarki permessi għall-2016 (Il-kwantità totali addattata f'kilogrammi) (1)

                  Qabdiet totali fl-2016 (il-kwantità f'kilogrammi)

                  Il-konsum tal-kwota mqabbel mal-iżbark permess

                  Is-sajd eċċessiv imqabbel mal-iżbark permess (il-kwantità f'kilogrammi)

                  Il-fattur ta' multiplikazzjoni (2)

                  Il-fattur ta' multiplikazzjoni addizzjonali (3)
                      (4)

                  It-tnaqqis pendenti mis-snin preċedenti (5) (il-kwantità f'kilogrammi)

                  It-tnaqqis li jrid japplika fl-2017 (il-kwantità f'kilogrammi)

                  (1)

                  (2)

                  (3)

                  (4)

                  (5)

                  (6)

                  (7)

                  (8)

                  (9)

                  (10)

                  (11)

                  (12)

                  (13)

                  (14)

                  BE

                  SRX

                  07D.

                  Rebekkini u raj

                  L-ilmijiet tal-Unjoni taż-żona VIId

                  87 000

                  86 919

                  91 566

                  105,35 %

                  4 647

                  /

                  /

                  /

                  4 647

                  BE

                  SOL

                  7FG.

                  Lingwata komuni

                  Iż-żoni VIIf u VIIg

                  487 000

                  549 565

                  563 401

                  102,52 %

                  13 836

                  /

                  /

                  /

                  13 836

                  BE

                  SOL

                  8AB.

                  Lingwata komuni

                  Iż-żoni VIIIa u VIIIb

                  42 000

                  281 638

                  287 659

                  102,14 %

                  6 021

                  /

                  C (6)

                  /

                  6 021

                  BE

                  T/B

                  2AC4-C

                  Barbun imperjali u barbun lixx

                  L-ilmijiet tal-Unjoni taż-żoni IIa u IV

                  329 000

                  481 000

                  514 275

                  106,92 %

                  33 275  (7)

                  /

                  /

                  /

                  33 275

                  DE

                  DGS

                  2AC4-C

                  Mazzola griża

                  L-ilmijiet tal-Unjoni taż-żoni IIa u IV

                  0

                  0

                  2 118

                  Ma japplikax

                  2 118

                  /

                  /

                  /

                  2 118

                  DE

                  MAC

                  2CX14-

                  Kavalli

                  Iż-żoni VI, VII, VIIIa, VIIIb, VIIId u VIIIe; l-ilmijiet tal-Unjoni u l-ilmijiet internazzjonali taż-żona Vb; l-ilmijiet internazzjonali taż-żoni IIa, XII u XIV

                  22 751 000

                  21 211 759

                  22 211 517

                  104,71 %

                  999 758

                  /

                  /

                  /

                  999 758

                  DK

                  DGS

                  2AC4-C

                  Mazzola griża

                  L-ilmijiet tal-Unjoni taż-żoni IIa u IV

                  0

                  0

                  1 350

                  Ma japplikax

                  1 350

                  /

                  /

                  /

                  1 350

                  DK

                  HER

                  1/2-

                  Aringi

                  L-ilmijiet tal-Unjoni, tal-Gżejjer Faeroe, tan-Norveġja u l-ilmijiet internazzjonali taż-żoni I u II

                  7 069 000

                  10 331 363

                  10 384 320

                  100,51 %

                  52 957

                  /

                  /

                  /

                  52 957

                  DK

                  JAX

                  4BC7D

                  Sawrell u ħut ieħor assoċjat

                  L-ilmijiet tal-Unjoni taż-żoni IVb, IVc u VIId

                  5 519 000

                  264 664

                  265 760

                  100,42 %

                  1 096

                  /

                  /

                  /

                  1 096

                  DK

                  MAC

                  2A34.

                  Kavalli

                  Iż-żoni IIIa u IV; l-ilmijiet tal-Unjoni taż-żoni IIa, IIIb, IIIc u tas-Subdiviżjonijiet 22-32

                  19 461 000

                  13 354 035

                  14 677 440

                  109,91 %

                  1 323 405

                  /

                  /

                  /

                  1 323 405

                  DK

                  MAC

                  2A4A-N

                  Kavalli

                  L-ilmijiet Norveġiżi taż-żoni IIa u IVa

                  14 043 000

                  14 886 020

                  16 351 930

                  109,85 %

                  1 465 910

                  /

                  /

                  /

                  1 465 910

                  DK

                  NOP

                  04-N.

                  Merluzz tan-Norveġja

                  L-ilmijiet Norveġiżi taż-żona IV

                  0

                  0

                  22 880

                  Ma japplikax

                  22 880

                  /

                  /

                  /

                  22 880

                  DK

                  OTH

                  *2AC4C

                  Speċijiet oħra

                  L-ilmijiet tal-Unjoni taż-żoni IIa u IV

                  6 018 300

                  3 994 920

                  4 508 050

                  112,84 %

                  513 130

                  1,2

                  /

                  /

                  615 756

                  DK

                  POK

                  1N2AB.

                  Pollakkju iswed

                  L-ilmijiet Norveġiżi taż-żoni I u II

                  /

                  0

                  3 920

                  Ma japplikax

                  3 920

                  /

                  /

                  /

                  3 920

                  DK

                  SAN

                  234_1

                  Ċiċċirella

                  Żona ta' ġestjoni 1 taċ-ċiċċirella fl-ilmijiet tal-Unjoni

                  12 263 000

                  12 517 900

                  12 525 750

                  100,06 %

                  7 850

                  /

                  /

                  /

                  7 850

                  DK

                  SAN

                  04-N.

                  Ċiċċirella

                  L-ilmijiet Norveġiżi taż-żona IV

                  0

                  0

                  19 860

                  Ma japplikax

                  19 860

                  /

                  /

                  /

                  19 860

                  ES

                  ALB

                  AN05N

                  Alonga tat-Tramuntana

                  L-Oċean Atlantiku, fit-Tramuntana ta' 5° N

                  14 917 370

                  14 754 370

                  16 645 500

                  112,82 %

                  1 891 130

                  1,2

                  /

                  /

                  2 269 356

                  ES

                  ALF

                  3X14-

                  Fonsa ħamra

                  L-ilmijiet tal-Unjoni u internazzjonali taż-żoni III, IV, V, VI, VII, VIII, IX, X, XII u XIV

                  67 000

                  86 159

                  79 185

                  91,90 %

                  – 6 974

                  /

                  /

                  817

                  0

                  ES

                  BSF

                  8910-

                  Ċinturin Iswed

                  L-ilmijiet tal-Unjoni u internazzjonali taż-żoni VIII, IX u X

                  12 000

                  24 004

                  16 419

                  68,41 %

                  – 7 585

                  /

                  /

                  2 703

                  0

                  ES

                  BUM

                  ATLANT

                  Marlin blu

                  L-Oċean Atlantiku

                  0

                  0

                  13 396

                  Ma japplikax

                  13 396

                  /

                  A

                  /

                  20 094

                  ES

                  COD

                  1/2B.

                  Bakkaljaw

                  Iż-żoni I u IIb

                  13 192 000

                  9 730 876

                  9 731 972

                  100,01 %

                  1 096

                  /

                  /

                  /

                  1 096

                  ES

                  GHL

                  1N2AB.

                  Ħalibatt tal-Groenlandja

                  L-ilmijiet Norveġiżi taż-żoni I u II

                  /

                  9 000

                  27 600

                  306,67 %

                  18 600

                  1,0

                  A

                  /

                  27 900

                  ES

                  GHL

                  N3LMNO

                  Ħalibatt tal-Groenlandja

                  Iż-żona 3LMNO tan-NAFO

                  4 067 000

                  4 070 000

                  4 072 999

                  100,07 %

                  2 999

                  /

                  C (6)

                  /

                  2 999

                  ES

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  876 000

                  459 287

                  469 586

                  102,24 %

                  10 299

                  /

                  /

                  /

                  10 299

                  ES

                  SRX

                  89-C.

                  Rebekkini u raj

                  L-ilmijiet tal-Unjoni taż-żoni VIII u IX

                  1 057 000

                  925 232

                  956 878

                  103,42 %

                  31 646

                  /

                  A

                  131 767

                  179 236

                  ES

                  WHM

                  ATLANT

                  Marlin abjad

                  L-Oċean Atlantiku

                  2 460

                  2 460

                  9 859

                  400,77 %

                  7 399

                  1,0

                  A

                  138 994

                  150 092

                  FR

                  LIN

                  04-C.

                  Lipp

                  L-ilmijiet tal-Unjoni taż-żona IV

                  162 000

                  262 351

                  304 077

                  115,91 %

                  41 726

                  1,0

                  /

                  /

                  41 726

                  FR

                  POK

                  1/2/INT

                  Pollakkju iswed

                  L-ilmijiet internazzjonali taż-żoni I u II

                  0

                  0

                  2 352

                  Ma japplikax

                  2 352

                  /

                  /

                  /

                  2 352

                  FR

                  RED

                  51214S

                  Redfish (pelaġiku tal-baxx)

                  L-ilmijiet tal-Unjoni u l-ilmijiet internazzjonali taż-żona V; l-ilmijiet internazzjonali taż-żoni XII u XIV

                  0

                  0

                  29 827

                  Ma japplikax

                  29 827

                  /

                  /

                  /

                  29 827

                  FR

                  SBR

                  678-

                  Il-paġella ħamra

                  L-ilmijiet tal-Unjoni u dawk internazzjonali taż-żoni VI, VII u VIII

                  6 000

                  28 817

                  31 334

                  108,72 %

                  2 517

                  /

                  /

                  /

                  2 517

                  FR

                  SRX

                  07D.

                  Rebekkini u raj

                  L-ilmijiet tal-Unjoni taż-żona VIId

                  663 000

                  630 718

                  699 850

                  110,96 %

                  69 132

                  1,0

                  A

                  /

                  103 698

                  FR

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  3 255 000

                  3 641 000

                  39 254

                  101,08 %

                  39 254

                  /

                  /

                  /

                  39 254

                  FR

                  WHG

                  08.

                  Merlangu

                  VIII

                  1 524 000

                  2 406 000

                  2 441 333

                  101,47 %

                  35 333

                  /

                  /

                  /

                  35 333

                  IE

                  PLE

                  7FG.

                  Barbun tat-tbajja'

                  Iż-żoni VIIf u VIIg

                  200 000

                  66 332

                  67 431

                  101,66 %

                  1 099

                  /

                  /

                  /

                  1 099

                  IE

                  POK

                  1N2AB.

                  Pollakkju iswed

                  L-ilmijiet Norveġiżi taż-żoni I u II

                  /

                  0

                  5 969

                  Ma japplikax

                  5 969

                  /

                  /

                  /

                  5 969

                  IE

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  1 048 000

                  949 860

                  980 960

                  103,27 %

                  31 056

                  /

                  A (6)

                  /

                  31 056

                  NL

                  DGS

                  2AC4-C

                  Mazzola griża

                  L-ilmijiet tal-Unjoni taż-żoni IIa u IV

                  0

                  0

                  1 260

                  Ma japplikax

                  1 260

                  /

                  /

                  /

                  1 260

                  NL

                  HAD

                  7X7A34

                  Merluzz tal-linja sewda

                  Iż-żoni VIIb-k, VIII, IX u X; l-ilmijiet tal-Unjoni tas-CECAF 34.1.1

                  /

                  559

                  26 220

                  Ma japplikax

                  25 661

                  /

                  /

                  /

                  25 661

                  NL

                  HER

                  *25B-F

                  Aringi

                  Iż-żoni II, Vb fit-Tramuntana ta' 62° N (l-ilmijiet tal-Gżejjer Faeroe)

                  736 000

                  477 184

                  476 491

                  99,86 %

                  – 693

                  /

                  /

                  23 551

                  22 858

                  NL

                  OTH

                  *2A-14

                  Qabdiet aċċessorji assoċjati mas-sawrell (minfaħ, merlangu u kavall)

                  L-ilmijiet tal-UE taż-żoni IIa, IVa, VI, VIIa-c, VIIe-k, VIIIa, VIIIb, VIIId u VIIIe; l-ilmijiet tal-Unjoni u l-ilmijiet internazzjonali taż-żona Vb; l-ilmijiet internazzjonali taż-żoni XII u XIV

                  1 663 800

                  1 777 300

                  2 032 689

                  114,37 %

                  255 389

                  1,2

                  /

                  /

                  306 467

                  NL

                  POK

                  2A34.

                  Pollakkju iswed

                  Iż-żoni IIIa u IV; l-ilmijiet tal-Unjoni taż-żoni IIa, IIIb, IIIc u tas-Subdiviżjonijiet 22-32

                  68 000

                  110 846

                  110 889

                  100,04 %

                  43 (8)

                  /

                  /

                  1 057

                  1 057

                  NL

                  T/B

                  2AC4-C

                  Barbun imperjali u barbun lixx

                  L-ilmijiet tal-Unjoni taż-żoni IIa u IV

                  2 493 000

                  2 551 261

                  2 737 636

                  107,31 %

                  186 375

                  /

                  /

                  /

                  186 375

                  PT

                  BUM

                  ATLANT

                  Marlin blu

                  L-Oċean Atlantiku

                  49 550

                  49 550

                  50 611

                  102,14 %

                  1 061

                  /

                  /

                  /

                  1 061

                  PT

                  GHL

                  1N2AB

                  Il-ħalibatt tal-Groenlandja

                  L-ilmijiet Norveġiżi taż-żoni I u II

                  /

                  18 487

                  18 487

                  Ma japplikax

                  18 487

                  /

                  /

                  /

                  18 487

                  PT

                  MAC

                  8C3411

                  Kavalli

                  Iż-żoni VIIIc, IX u X; l-ilmijiet tal-Unjoni tas-CECAF 34.1.1

                  6 971 000

                  6 313 658

                  6 823 967

                  108,08 %

                  510 309

                  /

                  /

                  /

                  510 309

                  PT

                  SRX

                  89-C.

                  Rebekkini u raj

                  L-ilmijiet tal-Unjoni taż-żoni VIII u IX

                  1 051 000

                  1 051 000

                  1 068 676

                  101,68 %

                  17 676

                  /

                  /

                  /

                  17 676

                  PT

                  RJB

                  AN05N

                  Pixxispad

                  L-Oċean Atlantiku, fit-Tramuntana ta' 5° N

                  1 161 950

                  1 541 950

                  1 561 142

                  101,24 %

                  19 192

                  /

                  /

                  /

                  19 192

                  UK

                  DGS

                  15X14

                  Mazzola griża

                  L-ilmijiet tal-Unjoni u l-ilmijiet internazzjonali taż-żoni I, V, VI, VII, VIII, XII u XIV

                  0

                  0

                  12 585

                  Ma japplikax

                  12 585

                  /

                  /

                  /

                  12 585

                  UK

                  DGS

                  2AC4-C

                  Mazzola griża

                  L-ilmijiet tal-Unjoni taż-żoni IIa u IV

                  0

                  0

                  17 776

                  Ma japplikax

                  17 776

                  /

                  /

                  /

                  17 776

                  UK

                  HER

                  4AB.

                  Aringi

                  L-ilmijiet tal-Unjoni u dawk Norveġiżi taż-żona IV fit-Tramuntana ta' 53° 30′ N

                  70 348 000

                  70 710 390

                  73 419 998

                  103,83 %

                  2 709 608

                  /

                  /

                  2 709 608

                  UK

                  MAC

                  2CX14-

                  Kavalli

                  Iż-żoni VI, VII, VIIIa, VIIIb, VIIId u VIIIe; l-ilmijiet tal-Unjoni u l-ilmijiet internazzjonali taż-żona Vb; l-ilmijiet internazzjonali taż-żoni IIa, XII u XIV

                  208 557 000

                  195 937 403

                  209 143 232

                  106,74 %

                  13 205 829

                  /

                  A (6)

                  /

                  13 205 829

                  UK

                  SAN

                  234_1

                  Ċiċċirella

                  Żona ta' ġestjoni 1 taċ-ċiċċirella fl-ilmijiet tal-Unjoni

                  268 000

                  0

                  0

                  Ma japplikax

                  0

                  /

                  /

                  1 466 168

                  1 466 168

                  UK

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  2 076 000

                  2 006 000

                  2 008 431

                  100,12 %

                  2 431

                  /

                  /

                  /

                  2 431

                  UK

                  T/B

                  2AC4-C

                  Barbun imperjali u barbun lixx

                  L-ilmijiet tal-Unjoni taż-żoni IIa u IV

                  693 000

                  522 000

                  544 680

                  104,34 %

                  22 680

                  /

                  /

                  /

                  22 680

         (1)  Il-kwoti disponibbli għal Stat Membru skont ir-Regolamenti rilevanti dwar l-opportunitajiet għas-sajd wara li jitqiesu l-iskambji tal-opportunitajiet għas-sajd skont l-Artikolu 16(8) tar-Regolament (UE) Nru 1380/2013 tal-Parlament Ewropew u tal-Kunsill (ĠU L 354, 28.12.2013, p. 22), it-trasferimenti tal-kwoti mill-2015 għall-2016 skont l-Artikolu 4(2) tar-Regolament tal-Kunsill (KE) Nru 847/96 (ĠU L 115, 9.5.1996 p. 3) skont l-Artikolu 5a tar-Regolament tal-Kunsill (UE) Nru 1221/2014 (ĠU L 330, 15.11.2014, p. 16), skont l-Artikolu 18a tar-Regolament tal-Kunsill (UE) 2015/104 (ĠU L 22, 28.1.2015, p. 1), flimkien mal-Artikolu 15(9) tar-Regolament (UE) Nru 1380/2013 jew ir-reallokazzjoni u t-tnaqqis tal-opportunitajiet għas-sajd skont l-Artikoli 37 u 105 tar-Regolament (KE) Nru 1224/2009.

         (2)  Kif stabbilit fl-Artikolu 105(2) tar-Regolament (KE) Nru 1224/2009. It-tnaqqis ekwivalenti għas-sajd eċċessiv * 1,00 għandu japplika fil-każijiet kollha ta' sajd żejjed li jkun daqs 100 tunnellata jew inqas.

         (3)  Kif stabbilit fl-Artikolu 105(3) tar-Regolament (KE) Nru 1224/2009 u dejjem jekk is-sajd eċċessiv jaqbeż l-10 %.

         (4)  L-ittra “A” turi li ġie applikat fattur ta' multiplikazzjoni addizzjonali ta' 1,5 minħabba snin konsekuttivi ta' sajd żejjed fis-snin 2014, 2015 u 2016. L-ittra “C” turi li ġie applikat fattur ta' multiplikazzjoni addizzjonali ta' 1,5 għaliex l-istokk huwa soġġett għal pjan multiannwali.

         (5)  Il-kwantitajiet li fadal li ma setgħux jitnaqqsu fl-2016 skont ir-Regolament (UE) 2016/2226 kif emendat bir-Regolament (UE) 2017/162 billi ma kienx hemm kwota disponibbli, jew ma kienx hemm kwota biżżejjed.

         (6)  Il-fattur ta' multiplikazzjoni addizzjonali ma jistax jiġi applikat billi s-sajd eċċessiv ma jaqbiżx l-10 % tal-iżbark permess.

         (7)  Fuq talba tal-Belġju, il-Kummissjoni ppermettiet żbarki addizzjonali sa 10 % tal-kwota għal T/B skont l-Artikolu 3(3) tar-Regolament (KE) Nru 847/96.

         (8)  Il-kwantitajiet ta' inqas minn tunnellata ma jitqisux.


title: Regolament ta' Implimentazzjoni tal-Kummissjoni (UE) 2016/1928 tal-4 ta' Novembru 2016 dwar id-determinazzjoni ta' merkanzija li tinġarr għall-kategoriji ta' bastimenti li mhumiex bastimenti tal-passiġġieri, bastimenti ro-ro u bastimenti tal-kontejners skont ir-Regolament (UE) 2015/757 tal-Parlament Ewropew u tal-Kunsill dwar il-monitoraġġ, ir-rappurtar u l-verifika ta' emissjonijiet tad-diossidu tal-karbonju mit-trasport marittimu (Test b'rilevanza għaż-ŻEE )

text:
               5.11.2016

               MT

               Il-Ġurnal Uffiċjali tal-Unjoni Ewropea

               L 299/22

         REGOLAMENT TA' IMPLIMENTAZZJONI TAL-KUMMISSJONI (UE) 2016/1928
   tal-4 ta' Novembru 2016
   dwar id-determinazzjoni ta' merkanzija li tinġarr għall-kategoriji ta' bastimenti li mhumiex bastimenti tal-passiġġieri, bastimenti ro-ro u bastimenti tal-kontejners skont ir-Regolament (UE) 2015/757 tal-Parlament Ewropew u tal-Kunsill dwar il-monitoraġġ, ir-rappurtar u l-verifika ta' emissjonijiet tad-diossidu tal-karbonju mit-trasport marittimu
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2015/757 tal-Parlament Ewropew u tal-Kunsill tad-29 ta' April 2015 dwar il-monitoraġġ, ir-rappurtar u l-verifika ta' emissjonijiet tad-diossidu tal-karbonju mit-trasport marittimu, u li jemenda d-Direttiva 2009/16/KE (1), u b'mod partikolari il-paragrafu 2 tal-Parti A tal-Anness II tiegħu,
   Billi:

               (1)

               Ir-regoli dwar il-monitoraġġ ta' merkanzija li tinġarr u informazzjoni rilevanti oħra huma stabbiliti fl-Anness II tar-Regolament (UE) 2015/757. B'mod partikolari, id-determinazzjoni ta' merkanzija li tinġarr għall-kategoriji ta' bastimenti li mhumiex bastimenti tal-passiġġieri, bastimenti ro-ro u bastimenti tal-kontejners għandha ssir f'konformità mal-parametri stipulati fil-punt (g) tal-paragrafu 1 tal-Parti A ta' dan l-Anness.

               (2)

               Fil-każ ta' tankers taż-żejt, tankers tal-kimika, trasportaturi tal-gass, bastimenti ta' tagħbija bl-ingrossa, bastimenti tal-merkanzija bil-friża u bastimenti kkombinati, huwa xieraq li jiġi żgurat li d-determinazzjoni tal-indikatur operattiv medju tal-effiċjenza enerġetika hija skont il-Linji Gwida tal-IMO għall-użu volontarju tal-Indikatur Operattiv tal-Effiċjenza Enerġetika tal-Bastimenti (EEOI) (2) peress li dawn il-Linji Gwida jirriflettu l-prattiki tal-industrija.

               (3)

               Fil-każ ta' trasportaturi tal-LNG u bastimenti tal-kontejners/tal-merkanzija ro-ro, il-parametru li għandu jintuża għall-kalkolu ta' merkanzija li tinġarr għandu jirrifletti l-prattiki industrijali u jiżgura li l-informazzjoni provduta hija preċiża u komparabbli tul iż-żmien.

               (4)

               Fil-każ ta' bastimenti ta' merkanzija ġenerali, id-determinazzjoni tal-merkanzija li tinġarr għandha ssegwi approċċ żviluppat b'mod speċifiku li jqis il-varjazzjonijiet fid-densità tal-merkanzija sinifikanti għal din il-kategorija ta' bastimenti. Huwa xieraq li din id-dejta tkun issupplimentata fuq bażi volontarja b'dejta addizzjonali skont il-Linji Gwida tal-IMO għall-użu volontarju tal-Indikatur Operattiv tal-Effiċjenza Enerġetika tal-Bastimenti (EEOI).

               (5)

               Fil-każ ta' bastimenti tal-vetturi, id-determinazzjoni tal-merkanzija għandha ssegwi approċċ flessibbli bbażat fuq żewġ opzjonijiet differenti. Sabiex tkun riflessa aħjar ir-rilevanza speċjali tal-volum, huwa xieraq li tkun tista' tingħata fuq bażi volontarja dejta dwar parametru addizzjonali differenti.

               (6)

               Il-bastimenti ro-pax għandhom jitqiesu bħala każ speċifiku fejn għandhom japplikaw kondizzjonijiet partikolari. Fid-dawl tas-servizz mħallat offrut mill-bastimenti ro-pax u sabiex jiġu riflessi aħjar il-prattiki tal-industrija, għandhom jiġu applikati żewġ parametri biex jirrappreżentaw il-merkanzija li tinġarr.

               (7)

               Għal tipi oħra ta' bastimenti li ma jaqgħux taħt waħda mill-kategoriji ta' hawn fuq u lanqas taħt dawk fil-punti (d), (e) u (f) tal-paragrafu 1 tal-Parti A tal-Anness II tar-Regolament (UE) 2015/757, għandu jkun permess approċċ flessibbli sabiex jirrifletti bis-sħiħ id-diversità ta' bastimenti li jġorru tipi differenti ħafna ta' merkanzija. Sabiex jiġu żgurati l-konsistenza u l-komparabbiltà tad-dejta tul iż-żmien skont l-Artikolu 4(3) tar-Regolament (UE) 2015/757, l-għażla tal-kumpanija dwar il-parametru l-aktar xieraq għall-merkanzija li tinġarr għandha tiġi dokumentata fil-pjan ta' monitoraġġ tal-bastiment u tiġi applikata skont dan.

               (8)

               Il-Kummissjoni kkonsultat lill-partijiet ikkonċernati dwar l-aħjar prattiki tal-industrija f'dak li għandu x'jaqsam mal-kwistjonijiet indirizzati b'dan ir-Regolament. Il-konsultazzjoni twettqet permezz tas-'Sottogrupp ta' monitoraġġ tal-MRV tat-trasport marittimu' stabbilit fil-qafas tal-Forum Ewropew dwar Trasport Marittimu Sostenibbli.

               (9)

               Il-miżuri previsti f'dan ir-Regolament huma skont l-opinjoni tal-Kumitat dwar il-Tibdil fil-Klima stabbilit bl-Artikolu 26 tar-Regolament (UE) Nru 525/2013/KE tal-Parlament Ewropew u tal-Kunsill (3).

         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi regoli li jispeċifikaw il-parametri applikabbli għad-determinazzjoni ta' merkanzija li tinġarr għall-kategoriji ta' bastimenti li mhumiex bastimenti tal-passiġġieri, bastimenti ro-ro u bastimenti tal-kontejners għall-finijiet tal-monitoraġġ ta' informazzjoni rilevanti oħra abbażi ta' kull vjaġġ skont l-Artikolu 9(1) tar-Regolament (UE) 2015/757.
   Artikolu 2
   Definizzjonijiet
   Għall-finijiet ta' dan ir-Regolament, għandhom japplikaw id-definizzjonijiet li ġejjin:

               (1)

               “Tanker taż-żejt” tfisser bastiment mibni jew adattat primarjament biex iġorr żejt grezz jew prodotti petrolifiċi bl-ingrossa fl-ispazji tiegħu għall-merkanzija, bl-esklużjoni ta' bastimenti kkombinati, tankers għas-sustanzi likwidi noċivi (NLS) jew tankers tal-gass;

               (2)

               “Tanker tal-kimika” tfisser bastiment mibni jew adattat għall-ġarr bl-ingrossa ta' kull prodott likwidu elenkat fil-Kapitolu 17 tal-Kodiċi Internazzjonali għall-Kostruzzjoni u t-Tagħmir ta' Bastimenti li jġorru Kimiki Perikolużi bl-Ingrossa (4) jew bastiment mibni jew adattat biex iġorr merkanzija ta' NLS bl-ingrossa;

               (3)

               “Trasportatur tal-LNG” tfisser tanker għall-ġarr bl-ingrossa ta' gass naturali likwifikat (LNG) (prinċipalment metan) f'tankijiet iżolati indipendenti;

               (4)

               “Trasportatur tal-gass” tfisser tanker għall-ġarr bl-ingrossa ta' gassijiet likwifikati bl-esklużjoni tal-LNG;

               (5)

               “Bastiment ta' tagħbija bl-ingrossa” tfisser bastiment li huwa maħsub primarjament biex iġorr merkanzija xotta bl-ingrossa, inklużi tipi bħal trasportaturi ta' minerali kif definit fir-Regolament 1 tal-Kapitolu XII tal-Konvenzjoni Internazzjonali tal-1998 dwar is-Sigurtà tal-Ħajja fuq il-Baħar (il-Konvenzjoni SOLAS), iżda teskludi bastimenti kkombinati;

               (6)

               “Bastiment ta' merkanzija ġenerali” tfisser bastiment b'buq ta' ħafna gverti jew ta' gverta waħda mfassal primarjament għall-ġarr tal-merkanzija ġenerali bl-esklużjoni ta' bastimenti speċjalizzati li jġorru merkanzija xotta, li mhumiex inklużi fil-kalkolu tal-linji ta' referenza għal bastimenti ta' merkanzija ġenerali, jiġifieri, trasportatur tal-bhejjem, trasportatur tal-barkuni, trasportatur li jġorr tagħbija tqila, trasportatur tal-jottijiet, trasportatur tal-fjuwil nukleari;

               (7)

               “Bastiment tal-merkanzija bil-friża” tfisser bastiment imfassal esklussivament għall-ġarr ta' merkanziji refriġerati fl-istivi;

               (8)

               “Bastiment tal-vetturi” tfisser bastiment b'ħafna gverti ta' merkanzija roll-on-roll-off imfassal għall-ġarr ta' karozzi u trakkijiet vojta;

               (9)

               “Bastiment ikkombinat” tfisser bastiment imfassal biex jgħabbi piż mejjet 100 % b'merkanzija kemm likwida kif ukoll xotta bl-ingrossa;

               (10)

               “Bastiment ro-pax” tfisser bastiment, li jġorr aktar minn 12-il passiġġier u li għandu spazju għall-merkanzija roll-on/roll-off abbord;

               (11)

               “Bastiment tal-kontejners/tal-merkanzija ro-ro” tfisser ibridu ta' bastiment tal-kontejners u bastiment tal-merkanzija ro-ro f'sezzjonijiet indipendenti;

               (12)

               “Piż mejjet li jinġarr” tfisser, f'tunnellati metriċi, il-volum imkejjel tal-ispostament ta' bastiment b'kundizzjoni ta' pixka tal-bastiment b'tagħbija mmultiplikat bid-densità relattiva tal-ilma fit-tluq tiegħu u mnaqqas bil-piż ħafif tal-bastiment u bil-piż tal-fjuwil abbord kif ikun determinat fit-tluq tal-vjaġġ mgħobbi kkonċernat;

               (13)

               “Volum imkejjel tal-ispostament” tfisser, f'metri kubi, il-volum tal-ispostament iffurmat mill-bastiment, bl-esklużjoni ta' appendiċijiet, f'bastiment b'qafas tal-metall, u tfisser il-volum ta' spostament lejn il-wiċċ ta' barra tal-buq f'bastiment b'qafas ta' kwalunkwe materjal ieħor;

               (14)

               “Piż ħafif” tfisser, f'tunnellati metriċi, il-piż attwali tal-bastiment mingħajr fjuwil, passiġġieri, merkanzija, ilma u oġġetti konsumabbli oħra abbord.

         Artikolu 3
   Il-parametri biex tiġi ddeterminata il-“merkanzija li tinġarr” għal kull kategorija ta' bastiment
   “Merkanzija li tinġarr” għall-finijiet tal-monitoraġġ ta' informazzjoni rilevanti oħra fuq bażi ta' kull vjaġġ skont l-Artikolu 9(1) tar-Regolament (UE) 2015/757, għandu jiġi stabbilit kif ġej:

               (a)

               għal tankers taż-żejt, bħala l-massa tal-merkanzija abbord;

               (b)

               għal tankers tal-kimika, bħala l-massa tal-merkanzija abbord;

               (c)

               għal trasportaturi tal-LNG, il-volum tal-merkanzija mal-ħatt, jew jekk il-merkanzija tkun imħatta f'diversi okkażjonijiet matul vjaġġ, is-somma tal-merkanzija mħatta matul vjaġġ u l-merkanzija mħatta fil-portijiet ta' waqfa sussegwenti tagħhom sakemm titgħabba merkanzija ġdida;

               (d)

               għal tankers tal-gass, bħala l-massa tal-merkanzija abbord;

               (e)

               għal bastimenti ta' tagħbija bl-ingrossa, bħala l-massa tal-merkanzija abbord;

               (f)

               għal bastimenti ta' merkanzija ġenerali, bħala piż mejjet li jinġarr għal vjaġġi mgħobbija u bħala żero għal vjaġġi bis-saborra;

               (g)

               għal bastimenti tal-merkanzija bil-friża, bħala l-massa tal-merkanzija abbord;

               (h)

               għal bastimenti tal-vetturi, bħala l-massa tal-merkanzija abbord, determinata bħala l-massa attwali jew bħala l-għadd ta' unitajiet ta' merkanzija jew il-metri tal-karreġġata (lane meters) okkupati mmultiplikati bil-valuri predefiniti għall-piż tagħhom.

               (i)

               għal bastimenti kkombinati, bħala l-massa tal-merkanzija abbord;

               (j)

               għal bastimenti ro-pax, bħala l-għadd ta' passiġġieri u bħala l-massa tal-merkanzija abbord, determinati bħala l-massa attwali jew l-għadd ta' unitajiet tal-merkanzija (trakkijiet, karozzi, eċċ.) jew il-metri tal-karreġġata okkupati mmultiplikati bil-valuri predefiniti għall-piż tagħhom.

               (k)

               Għal bastimenti tal-kontejners/tal-merkanzija ro-ro, bħala l-volum tal-merkanzija abbord, determinat bħala somma tal-għadd ta' unitajiet tal-merkanzija (karozzi, trejlers, trakkijiet u unitajiet standard oħra) immultiplikata bis-superfiċe prestabbilita u bl-għoli tal-gverta (id-distanza bejn l-art u l-latta strutturali), somma tal-għadd ta' metri tal-karreġġata okkupati mmultiplikata bl-għoli tal-gverta (għal merkanzija ro-ro oħra) u somma tal-għadd ta' TEUs immultiplikata bi 38,3 m3;

               (l)

               għal tipi oħra ta' bastimenti li ma jaqgħu taħt ebda waħda mill-kategoriji msemmija fil-punti (a) sa (k) u lanqas taħt dawk fil-punti (d), (e) u (f) tal-paragrafu 1 tal-Parti A tal-Anness II tar-Regolament (UE) 2015/757, bħala massa ta' merkanzija abbord jew bħala piż mejjet li jinġarr għal vjaġġi mgħobbija u valur żero għal vjaġġi bis-saborra.

         Għall-finijiet tal-punt (h) tal-ewwel paragrafu, il-massa tal-merkanzija abbord tista' tintuża fuq bażi volontarja bħala parametru addizzjonali.
   Għall-finijiet tal-punt (h) tal-ewwel paragrafu, il-piż mejjet li jinġarr għal vjaġġi mgħobbija u l-valur żero għal vjaġġi bis-saborra jistgħu jintużaw fuq bażi volontarja bħala parametru addizzjonali.
   Artikolu 4
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Novembru 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 123, 19.5.2015, p. 55.

      (2)  MEPC.1/Circ.684.

      (3)  Ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-Deċiżjoni Nru 280/2004/KE (ĠU L 165, 18.6.2013, p. 13).

      (4)  Kif emendat bi MEPC.225(64) u MSC.340(91).


title: Regolament ta’ Implimentazzjoni tal-Kummissjoni (UE) Nru 590/2012 tal- 4 ta’ Lulju 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               5.7.2012

               MT

               Il-Ġurnal Uffiċjali tal-Unjoni Ewropea

               L 175/11

         REGOLAMENT TA’ IMPLIMENTAZZJONI TAL-KUMMISSJONI (UE) Nru 590/2012
   tal-4 ta’ Lulju 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Lulju 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  TR

                  50,2

                  ZZ

                  50,2

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  119,0

                  ZZ

                  119,0

                  0805 50 10

                  AR

                  63,5

                  TR

                  54,0

                  UY

                  93,7

                  ZA

                  93,8

                  ZZ

                  76,3

                  0808 10 80

                  AR

                  205,4

                  BR

                  81,6

                  CL

                  105,8

                  CN

                  100,6

                  NZ

                  131,5

                  US

                  177,2

                  UY

                  58,9

                  ZA

                  106,0

                  ZZ

                  120,9

                  0808 30 90

                  AR

                  173,5

                  CL

                  108,9

                  CN

                  83,4

                  NZ

                  207,2

                  ZA

                  112,5

                  ZZ

                  137,1

                  0809 10 00

                  TR

                  187,1

                  ZZ

                  187,1

                  0809 29 00

                  TR

                  328,9

                  ZZ

                  328,9

                  0809 30

                  TR

                  214,9

                  ZZ

                  214,9

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta’ Implimentazzjoni tal-Kummissjoni (UE) Nru 1021/2012 tas- 6 ta’ Novembru 2012 dwar l-awtorizzazzjoni ta’ endo-1,4-beta-ksilanażi prodotta minn Trichoderma reesei (ATCC PTA 5588) bħala addittiv għall-għalf għal speċi tat-tjur minuri minbarra l-papri (id-detentur tal-awtorizzazzjoni Danisco Animal Nutrition)  Test b’relevanza għaż-ŻEE

text:
               7.11.2012

               MT

               Il-Ġurnal Uffiċjali tal-Unjoni Ewropea

               L 307/68

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1021/2012
   tas-6 ta’ Novembru 2012
   dwar l-awtorizzazzjoni ta’ endo-1,4-beta-ksilanażi prodotta minn Trichoderma reesei (ATCC PTA 5588) bħala addittiv għall-għalf għal speċi tat-tjur minuri minbarra l-papri (id-detentur tal-awtorizzazzjoni Danisco Animal Nutrition)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) u l-Artikolu 13(3) tiegħu,
   Billi:

               (1)

               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutriment tal-annimali u r-raġunijiet u l-proċeduri għall-għoti ta’ awtorizzazzjoni bħal din.

               (2)

               L-użu tal-endo-1,4-beta-ksilanażi prodotta minn Trichoderma reesei (ATCC PTA 5588) kien awtorizzat għal għaxar snin għat-tiġieġ għat-tismin, tiġieġ tal-bajd, papri u dundjani għat-tismin bir-Regolament tal-Kummissjoni (UE) Nru 9/2010 (2) u għall-ħnienes miftuma u għall-ħnieżer għas-simna bir-Regolament ta’ Implimentazzjoni tal-Kummissjoni (UE) Nru 528/2011 (3).

               (3)

               Skont l-Artikolu 7 tar-Regolament (KE) Nru 1831/2003, tressqet applikazzjoni għal użu ġdid tal-endo-1,4-beta-ksilanażi prodotta minn Trichoderma reesei (ATCC PTA 5588) għal speċi tat-tjur minuri minbarra l-papri bit-talba li l-addittiv jiġi kklassifikat fil-kategorija tal-addittivi “ addittivi żootekniċi”.

               (4)

               L-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003, u mid-dejta rilevanti biex tappoġġja t-talbiet tagħha.

               (5)

               L-Awtorità Ewropea dwar is-Sigurtà fl-Ikel (“l-Awtorità”) ffukat l-evalwazzjoni tagħha fuq is-sigurtà u l-effikaċja għall-ispeċi ta’ mira l-ġdida. fl-opinjoni tagħha tat-22 ta’ Mejju 2012 (4) l-Awtorità kkonkludiet li, skont il-kondizzjonijiet proposti tal-użu, billi s-sigurtà tal-endo-1,4-beta-ksilanażi prodotta minn Trichoderma reesei (ATCC PTA 5588) ġiet stabbilita fl-ispeċi ewlenija tat-tjur b’marġni wiesa’ ta’ sigurtà, din il-konklużjoni tista’ tiġi estiża lill-ispeċi tat-tjur kollha mitluba. Huma ddikjaraw li tista’ tiġi estrapolata konklużjoni simili dwar l-effikaċja minn speċi ewlenija ta’ tjur għal kull speċi minuri tat-tjur. L-Awtorità ma tqisx li hemm bżonn ta’ rekwiżiti speċifiċi ta’ monitoraġġ għal wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju Komunitarju ta’ Referenza stabbilit permezz tar-Regolament (KE) Nru 1831/2003.

               (6)

               Il-valutazzjoni tal-endo-1,4-beta-ksilanażi (EC 3.2.1.8) prodotta minn Trichoderma reesei (ATCC PTA 5588) turi li l-kondizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma sodisfatti. Għalhekk, l-użu ta’ dik il-preparazzjoni għandu jiġi awtorizzat kif speċifikat fl-Anness ma’ dan ir-Regolament.

               (7)

               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali.

         ADOTTAT DAN IR-REGOLAMENT:
   Artikolu 1
   L-enżima kif speċifikata fl-Anness, li tifforma parti mill-kategorija ta’ addittivi “addittivi żootekniċi” u mill-grupp funzjonali “sustanzi li jtejbu d-diġestibilità”, hija awtorizzata bħala addittiv fin-nutrizzjoni tal-annimali, soġġetta għall-kundizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Novembru 2012.

            Għall-Kummissjoni

            Il-President

         José Manuel BARROSO

      (1)  ĠU L 268, 18.10.2003, p. 29.

      (2)  ĠU L 3, 7.1.2010, p. 10.

      (3)  ĠU L 143, 31.5.2011, p. 10.

      (4)  EFSA Journal 2012; 10(6):2739.

      ANNESS

                  Numru ta’ identifikazzjoni tal-addittiv

                  Isem id-detentur tal-awtorizzazzjoni

                  Addittiv

                  Kompożizzjoni, formula kimika, deskrizzjoni, metodu analitiku

                  Speċi jew kategorija ta’ annimali

                  Età massima

                  Kontenut minimu

                  Kontenut massimu

                  Dispożizzjonijet oħra

                  Tmiem il-perjodu ta’ awtorizzazzjoni

                  Unitajiet ta’ attività/kg ta’ għalf sħiħ b’kontenut ta’ umdità ta’ 12 %

                     Il-kategorija tal-addittivi żootekniċi. Grupp funzjonali: sustanzi li jtejbu d-diġestibilità

                  4a11

                  Danisco Animal Nutrition
                  (entità legali Danisco (UK) Limited

                  Endo-1,4-beta ksilanażi
                  EC 3.2.1.8

                                 Kompożizzjoni tal-addittiv

                              Preparazzjoni tal-endo-1,4-beta-ksilanażi (KE 3.2.1.8) prodotta minn Trichoderma reesei (ATCC PTA 5588) b’attività minima ta’ 40 000  U/g (1)

                                 Il-karatterizzazzjoni tas-sustanza attiva

                              Endo-1,4-beta-ksilanażi (EC 3.2.1.8) prodotta minn Trichoderma reesei (ATCC PTA 5588)

                                 Metodu analitiku
                                  (2)

                              Għal kwantifikazzjoni ta’ attività endo-1,4-beta-ksilanażi
                              il-metodu kulurimetriku bbażat fuq il-kwantifikazzjoni tal-frammenti miżbugħa li jinħallu fl-ilma prodotti permezz tal-azzjoni tal-endo-1,4-beta-ksinalażi fuq l-arabinossilanu tal-qamħ azzurina-retikolat (azurine cross-linked wheat arabinoxylan) f’pH ta’ 4,25 u 50 °C.

                  Speċi minuri tat-tjur minbarra l-papri

                  —

                  625 U

                              1.

                              Fl-istruzzjonijiet għall-użu tal-addittiv u t-taħlitiet minn qabel, indika t-temperatura tal-ħażna, kemm jista’ jdum maħżun, u l-istabilità għall-pelleting.

                              2.

                              Għall-użu fl-għalf li fih ħafna lamtu u polisakkaridi li mhumiex lamtu (il-biċċa l-kbira beta-arabinossilani).

                  Is-27 ta’ Novembru 2022

         (1)  1 U huwa l-ammont ta’ enżimi li jilliberaw 0,5 μmol ta’ zokkor li jnaqqas (imfissra bħala ekwivalenti ta’ ksilożju) minn substrat tal-arabinossilan mgħaqqad mal-ħafur f’pH 5,3 u 50 °C fil-minuta.

         (2)  Id-dettalji dwar il-metodi analitiċi huma disponibbli fl-indirizz li ġej tal-Laboratorju ta’ Referenza: http://irmm.jrc.ec.europa.eu/EURLs/EURL_feed_additives/Pages/index.aspx


title: Regolament ta' Implimentazzjoni tal-Kummissjoni (UE) 2016/328 tas-26 ta' Frar 2016 li japprova emenda mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Carciofo Spinoso di Sardegna (DOP)]

text:
               9.3.2016

               MT

               Il-Ġurnal Uffiċjali tal-Unjoni Ewropea

               L 62/4

         REGOLAMENT TA' IMPLIMENTAZZJONI TAL-KUMMISSJONI (UE) 2016/328
   tas-26 ta' Frar 2016
   li japprova emenda mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Carciofo Spinoso di Sardegna (DOP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni tal-Italja għall-approvazzjoni ta' emenda fl-ispeċifikazzjoni tad-denominazzjoni ta' oriġini protetta “Carciofo Spinoso di Sardegna”, irreġistrata skont ir-Regolament tal-Kummissjoni (UE) Nru 94/2011 (2).

               (2)

               Billi l-emenda kkonċernata mhijiex minuri fis-sens tal-Artikolu 53(2) tar-Regolament (UE) Nru 1151/2012, il-Kummissjoni ppubblikat id-domanda għall-emenda f'Il-Ġurnal Uffiċjali tal-Unjoni Ewropea
                   (3), skont l-Artikolu 50(2)(a) tar-Regolament imsemmi.

               (3)

               Billi l-Kummissjoni ma rċeviet l-ebda stqarrija ta' oġġezzjoni skont l-Artikolu 51 tar-Regolament (UE) Nru 1151/2012, l-emenda tal-ispeċifikazzjoni għandha tiġi approvata,

         ADOTTAT DAN IR-REGOLAMENT:
   Artikolu 1
   L-emenda tal-ispeċifikazzjoni ppubblikata f'Il-Ġurnal Uffiċjali tal-Unjoni Ewropea dwar id-denominazzjoni “Carciofo Spinoso di Sardegna” (DOP) hija b'dan approvata.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Frar 2016.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  Ir-Regolament tal-Kummissjoni (UE) Nru 94/2011 tat-3 ta' Frar 2011 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Carciofo Spinoso di Sardegna (DPO)] (ĠU L 30, 4.2.2011, p. 21).

      (3)  ĠU C 351, 23.10.2015, p. 24.


title: Regolament ta' Implimentazzjoni tal-Kummissjoni (UE) 2016/1027 tal-24 ta' Ġunju 2016 li jistabbilixxi l-koeffiċjenti ta' allokazzjoni li trid tiġi applikata għall-applikazzjonijiet għal-liċenzji tal-esportazzjoni għal ċerti prodotti tal-ħalib li għandhom jiġu esportati lejn ir-Repubblika Dominikana skont il-kwota msemmija fir-Regolament (KE) Nru 1187/2009

text:
               25.6.2016

               MT

               Il-Ġurnal Uffiċjali tal-Unjoni Ewropea

               L 168/11

         REGOLAMENT TA' IMPLIMENTAZZJONI TAL-KUMMISSJONI (UE) 2016/1027
   tal-24 ta' Ġunju 2016
   li jistabbilixxi l-koeffiċjenti ta' allokazzjoni li trid tiġi applikata għall-applikazzjonijiet għal-liċenzji tal-esportazzjoni għal ċerti prodotti tal-ħalib li għandhom jiġu esportati lejn ir-Repubblika Dominikana skont il-kwota msemmija fir-Regolament (KE) Nru 1187/2009
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 188 tiegħu,
   Billi:

               (1)

               Il-Kapitolu III(3) tar-Regolament tal-Kummissjoni (KE) Nru 1187/2009 (2) jiddetermina l-proċedura għall-allokazzjoni ta' liċenzji tal-esportazzjoni għal ċerti prodotti tal-ħalib li għandhom ikunu esportati lejn ir-Repubblika Dominikana skont kwota miftuħa għal dak il-pajjiż.

               (2)

               Il- Artikolu 29 tar- Regolament (KE) Nru 1187/2009 jipprevedi l-possibbiltà li l-operaturi jressqu applikazzjonijiet għal-liċenzji tal-esportazzjoni mill-20 sat-30 ta' Mejju, għal importazzjonijiet matul sena ta' kwota mill-1 ta' Lulju sat-30 ta' Ġunju tas-sena ta' wara. Huwa xieraq, skont l-Artikolu 31(2) tar-Regolament (KE) Nru 1187/2009, li jiġi ddeterminat safejn jistgħu jingħataw il-liċenzji għall-kwantitajiet mitluba u li jiġi ffissat koeffiċjent ta' allokazzjoni għal kull parti tal-kwota.

               (3)

               L-applikazzjonijiet imressqa bejn l-20 u t-30 ta' Mejju 2016 ikopru kwantitajiet iżgħar minn dawk disponibbli. Bħala riżultat, huwa xieraq, skont l-ewwel subparagrafu tal- Artikolu 31(3) tar- Regolament (KE) Nru 1187/2009 biex tiġi iffissata l-kwantità li jifdal li għalihom l-applikazzjonijiet tal-liċenzji jistgħu jintefgħu mill-1 sal-10 ta' Novembru 2016,

         ADOTTAT DAN IR-REGOLAMENT:
   Artikolu 1
   L-applikazzjonijiet għal-liċenzji tal-esportazzjoni ppreżentati mill-20 sat-30 ta' Mejju 2016 għandhom jiġu aċċettati.
   Il-kwantitajiet koperti bl-applikazzjonijiet għal liċenzji tal-esportazzjoni msemmija fl-ewwel paragrafu ta' dan l-Artikolu għall-prodotti msemmija fl-Artikolu 27(2) tar-Regolament (KE) Nru 1187/2009, għandhom ikunu mmultiplikati bil-koeffiċjenti tal-allokazzjoni li ġejjin:

               —

               1,00 għall-applikazzjonijiet ippreżentati għall-parti tal-kwota msemmija fl-Artikolu 28(1)(a) tar-Regolament (KE) Nru 1187/2009,

               —

               1,00 għall-applikazzjonijiet ippreżentati għall-parti tal-kwota msemmija fl-Artikolu 28(1)(b) tar-Regolament (KE) Nru 1187/2009.

         Il-kwantità li jifdal kif imsemmi fl-ewwel subparagrafu tal- Artikolu 31(3) tar- Regolament (KE) Nru 1187/2009 għandha tkun ta' 8 095 tunnellata.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Ġunju 2016.

            Għall-Kummissjoni,

            F'isem il-President,

         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 347, 20.12.2013, p. 671.

      (2)  Ir-Regolament tal-Kummissjoni (KE) Nru 1187/2009 tas-27 ta' Novembru 2009 li jistipula regoli dettaljati speċjali għall-applikazzjoni tar-Regolament tal-Kunsill (KE) Nru 1234/2007 fir-rigward tal-liċenzji tal-esportazzjoni u r-rifużjonijiet tal-esportazzjoni għall-ħalib u l-prodotti tal-ħalib (ĠU L 318, 4.12.2009, p. 1).